ddrg/super_eurlex huggingface dataset:
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 14.11.2006

COM(2006) 705 τελικό

2005/0203 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ στο ΕΥΡΩΠΑΙΚΟ ΚΟΙΝΟΒΟΥΛΙΟ

σύμφωνα με το δεύτερο εδάφιο του άρθρου 251 (2) της Συνθήκης ΕΚ σχετικά με την κοινή θέση του Συμβουλίου για τη λήψη μιας απόφασης του Ευρωπαϊκού Κοινοβουλίου και του Συμβουλίου σχετικά με το ευρωπαϊκό έτος διαπολιτισμικού διαλόγου (2008)

2005/0203 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ στο ΕΥΡΩΠΑΙΚΟ ΚΟΙΝΟΒΟΥΛΙΟ

σύμφωνα με το δεύτερο εδάφιο του άρθρου 251 (2) της Συνθήκης ΕΚ σχετικά με την κοινή θέση του Συμβουλίου για τη λήψη μιας απόφασης του Ευρωπαϊκού Κοινοβουλίου και του Συμβουλίου σχετικά με το ευρωπαϊκό έτος διαπολιτισμικού διαλόγου (2008)

1. ΙΣΤΟΡΙΚΟ

Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2005) 467 τελικό – 2005/0203(COD)): | 6 Οκτωβρίου 2005 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 20 Απριλίου 2006 |

Ημερομηνία γνωμοδότησης της Επιτροπής των Περιφερειών: | 27 Απριλίου 2006 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 1η Ιουνίου 2006 |

Ημερομηνία της αναθεωρημένης πρότασης της Επιτροπής (έγγραφο COM(2006) 492 τελικό): | 5 Σεπτεμβρίου 2006 |

Ημερομηνία έκδοσης της κοινής θέσης: | 13 Νοεμβρίου 2006 |

2. ΣΤΟΧΟΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Με βάση το άρθρο 151 της Συνθήκης, υποβλήθηκε η πρόταση να ανακηρυχθεί το έτος 2008 ως ευρωπαϊκό έτος διαπολιτισμικού διαλόγου.

Ο διαπολιτισμικός διάλογος συνδέεται στενά με τη θεμελιώδη φιλοδοξία της ευρωπαϊκής οικοδόμησης, δηλαδή την προσέγγιση των λαών της Ευρώπης. Πρέπει συνεπώς να αποτελεί προτεραιότητα για όλη την ΕΕ να κληθούν οι ευρωπαίοι πολίτες και όλοι όσοι ζουν στην Ευρωπαϊκή Ένωση να αναλάβουν πλήρως το ρόλο τους στην αντιμετώπιση της ποικιλομορφίας μας, η οποία εμπλουτίζεται από όλα τα νέα κύματα μετανάστευσης, από τη μεγαλύτερη κινητικότητα καθώς και από τις αλλαγές και τις προσθήκες που επιφέρει η παγκοσμιοποίηση.

Αφετέρου, ο διαπολιτισμικός διάλογος είναι μέσο που μπορεί να διευκολύνει την εφαρμογή μιας σειράς στρατηγικών προτεραιοτήτων για την Ένωση.

Ένα ευρωπαϊκό έτος αφιερωμένο στο διαπολιτισμικό διάλογο αποτελεί μοναδικό εργαλείο ευαισθητοποίησης για την επιβεβαίωση αυτής της προτεραιότητας και της συμμετοχής των πολιτών. Πρόκειται να δώσει ώθηση σε μια μακροχρόνια και βιώσιμη διαδικασία.

3. ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΚΟΙΝΗ ΘΕΣΗ

Η κοινή θέση που εγκρίθηκε από το Συμβούλιο στις 13 Νοεμβρίου 2006 με ομοφωνία αποτελεί προϊόν διαπραγματεύσεων μεταξύ των τριών θεσμικών οργάνων και αντιπροσωπεύει ένα συμβιβασμό αποδεκτό απ' όλα τα όργανα αυτά. Σε σύγκριση με την τροποποιημένη πρόταση της Επιτροπής, η οποία δέχθηκε μεγάλο αριθμό τροποποιήσεων που ψηφίσθηκαν από το Ευρωπαϊκό Κοινοβούλιο στην πρώτη ανάγνωση, οι αλλαγές είναι δευτερεύουσες και είναι τεχνικού και γλωσσικού χαρακτήρα.

4. ΣΥΜΠΕΡΑΣΜΑ

Η Επιτροπή θεωρεί ότι η κοινή θέση που εγκρίνεται στις 13 Νοεμβρίου 2006 ομόφωνα είναι κατάλληλη και μπορεί επομένως να την υποστηρίξει.
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 14.8.2006

COM(2006) 457 τελικό

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΟΚ) αριθ. 1907/90, όσον αφορά την παρέκκλιση για το πλύσιμο των αυγών

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ο κανονισμός (EΟΚ) αριθ. 1907/90 του Συμβουλίου σχετικά με ορισμένες προδιαγραφές εμπορίας για τα αυγά προβλέπει τα κριτήρια παρέκκλισης επιτρέποντας στα κέντρα συσκευασίας να συνεχίζουν να πλένουν τα αυγά μέχρι τις 31 Δεκεμβρίου 2006.

Στο πλαίσιο της απλοποίησης της γεωργικής νομοθεσίας ένας νέος κανονισμός του Συμβουλίου για την αντικατάσταση του κανονισμού (ΕΟΚ) αριθ. 1907/90 εκδόθηκε από το Συμβούλιο στις 19 Ιουνίου 2006 και αρχίζει να ισχύει από την 1η Ιουλίου 2007. Εν αναμονή της εφαρμογής του νέου κανονισμού του Συμβουλίου σχετικά με τις προδιαγραφές εμπορίας για τα αυγά η προσωρινή παρέκκλιση για το πλύσιμο των αυγών που προβλέπεται μέχρι τις 31 Δεκεμβρίου 2006 στον κανονισμό (ΕΟΚ) αριθ. 1907/90 παρατείνεται μέχρι την 1η Ιουλίου 2007.

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΟΚ) αριθ. 1907/90, όσον αφορά την παρέκκλιση για το πλύσιμο των αυγών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 σχετικά με την κοινή οργάνωση της αγοράς στον τομέα των αυγών[1], και ιδίως το άρθρο 2 παράγραφος 2,

την πρόταση της Επιτροπής,

Εκτιμώντας τα εξής :

1. Το άρθρο 6 παράγραφος 4 του κανονισμού αριθ. 1907/90 του Συμβουλίου της 26ης Ιουνίου 1990 σχετικά με ορισμένες προδιαγραφές εμπορίας για τα αυγά[2] προβλέπει τα κριτήρια της παρέκκλισης που επιτρέπει στα κέντρα συσκευασίας να συνεχίσουν να πλένουν τα αυγά μέχρι τις 31 Δεκεμβρίου 2006.

2. Παρόμοια παρέκκλιση έχει χορηγηθεί μέχρι τώρα σε 9 κέντρα συσκευασίας στη Σουηδία και σε 1 στην Ολλανδία. Εν αναμονή της εφαρμογής του κανονισμού (ΕΚ) αριθ. 1028/2006 του Συμβουλίου της 19ης Ιουνίου 2006 σχετικά με τις προδιαγραφές εμπορίας για τα αυγά[3] την 1η Ιουλίου 2007, η μεταβατική περίοδος για το πλύσιμο των αυγών παρατείνεται μέχρι την εν λόγω ημερομηνία.

3. Για το λόγο αυτό τροποποιείται αναλόγως ο κανονισμός (ΕΟΚ) αριθ. 1907/90,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο πρώτο εδάφιο του άρθρου 6 παράγραφος 4 του κανονισμού (ΕΟΚ) αριθ. 1907/90, η ημερομηνία “31 Δεκεμβρίου 2006” αντικαθίσταται με την ημερομηνία “30 Ιουνίου 2007”.

Άρθρο 2

Ο παρών κανονισμός αρχίζει να ισχύει εφτά ημέρες μετά τη δημοσίευσή του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος[pic][pic][pic][pic][pic][pic][pic][pic][pic]

[1] ΕΕ L 282 της 1.11.1975, σ. 49. Κανονισμός όπως τροποποιήθηκε για τελευταία φορά με τον κανονισμό (ΕΚ) αριθ. 679/2006. (ΕΕ L 119, 4.5.2006, σ. 1).

[2] ΕΕ L 173 της 6.7.1990, σ. 5. Κανονισμός όπως τροποποιήθηκε για τελευταία φορά με τον κανονισμό (ΕΚ) αριθ. 1039/2005 (ΕΕ L 172, 5.7.2005, σ. 1).

[3] ΕΕ L 186 της 7.7.2006, σ. 1.
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 29.8.2006

COM(2006) 469 τελικό

2006/0160 (ACC)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με τη θέση που θα λάβει η Κοινότητα στο πλαίσιο του διεθνούς συμβουλίου για την τροπική ξυλεία, για την παράταση της διεθνούς συμφωνίας του 1994 για την τροπική ξυλεία

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Η διεθνής συμφωνία του 1994 για την τροπική ξυλεία τέθηκε σε ισχύ την 1η Ιανουαρίου του 1996. Πρόκειται να λήξει στις 31 Δεκεμβρίου 2006, μετά από δύο περιόδους παράτασης.

2. Μία διάδοχη συμφωνία της διεθνούς συμφωνίας του 1994 για την τροπική ξυλεία απετέλεσε το αντικείμενο διαπραγμάτευσης και συνάφθηκε στο πλαίσιο της UNCTAD τον Ιανουάριο 2006.

3. Σύμφωνα με τις διατάξεις του άρθρου 46 της διεθνούς συμφωνίας του 1994 για την τροπική ξυλεία, υποβλήθηκε πρόταση κατά την 40η σύνοδο του διεθνούς συμβουλίου για την τροπική ξυλεία που πραγματοποιήθηκε από τις 29 Μαΐου έως τις 3 Ιουνίου 2006 στη Μέριδα (Μεξικό) για να παραταθεί η συμφωνία μέχρι την έναρξη ισχύος της διάδοχης συμφωνίας του 2006.

4. Σύμφωνα με τη νομική βάση, η παρούσα απόφαση δεν επηρεάζει τη συνεισφορά της Ευρωπαϊκής Κοινότητας στο διοικητικό προϋπολογισμό της διεθνούς οργάνωσης για την τροπική ξυλεία, η οποία παραμένει μηδενική.

5. Σκοπός της παρούσας πρότασης είναι να εξουσιοδοτήσει την Ευρωπαϊκή Κοινότητα να ψηφίσει υπέρ της παράτασης της συμφωνίας.

6. Η Επιτροπή προτείνει ως εκ τούτου την έγκριση της συνημμένης απόφασης από το Συμβούλιο.

2006/0160 (ACC)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με τη θέση που θα λάβει η Κοινότητα στο πλαίσιο του διεθνούς συμβουλίου για την τροπική ξυλεία, για την παράταση της διεθνούς συμφωνίας του 1994 για την τροπική ξυλεία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 133 σε συνδυασμό με το άρθρο 300, παράγραφος 2,

την πρόταση της Επιτροπή[1],

Εκτιμώντας τα εξής:

(1) Η διεθνής συμφωνία του 1994 για την τροπική ξυλεία υπογράφηκε και εφαρμόζεται προσωρινά από την κοινότητα βάσει της απόφασης του Συμβουλίου 96/493/EΚ[2].

(2) Η διάδοχη συμφωνία της διεθνούς συμφωνίας του 1994 για την τροπική ξυλεία συνάφθηκε επιτυχώς στο πλαίσιο της UNCTAD τον Ιανουάριο 2006.

(3) Η διεθνής συμφωνία του 1994 για την τροπική ξυλεία παραμένει σε ισχύ μέχρι την 31η Δεκεμβρίου του 2006 εκτός εάν, σύμφωνα με τις διατάξεις του άρθρου 46 παράγραφος 3, παραταθεί πέραν αυτής της ημερομηνίας με απόφαση του διεθνούς συμβουλίου για την τροπική ξυλεία μέχρις ότου τεθεί σε ισχύ η διάδοχη συμφωνία.

(4) Η παράταση της εν λόγω συμφωνίας είναι προς το συμφέρον της Κοινότητας.

(5) Η θέση της Ευρωπαϊκής Κοινότητας στο διεθνές συμβούλιο για την τροπική ξυλεία πρέπει να προσδιοριστεί,

ΑΠΟΦΑΣΙΖΕΙ:

Άρθρο μόνο

Η θέση της Ευρωπαϊκής Κοινότητας στο πλαίσιο του διεθνούς συμβουλίου για την τροπική ξυλεία θα είναι να ψηφίσει υπέρ της παράτασης της διεθνούς συμφωνίας του 1994 για την τροπική ξυλεία μέχρι την προσωρινή ή οριστική θέση σε ισχύ της διάδοχης συμφωνίας του 2006.

Βρυξέλλες,

Για το Συμβούλιο

Ο Πρόεδρος

[1] ΕΕ C xxx σ.xx

[2] ΕΕ L 208 της 17.08.1996, σ.1.
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 5.1.2006

COM(2005) 708 τελικό

ΓΝΩΜΗ ΤΗΣ ΕΠΙΤΡΟΠΗΣ

σχετικά με το αναθεωρημένο σχέδιο εσωτερικού κανονισμού του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

ΓΝΩΜΗ ΤΗΣ ΕΠΙΤΡΟΠΗΣ

σχετικά με το αναθεωρημένο σχέδιο εσωτερικού κανονισμού του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

Εκτιμώντας τα ακόλουθα:

(1) Ο κανονισμός (ΕΟΚ) αριθ. 337/75 του Συμβουλίου περί δημιουργίας Ευρωπαϊκού Κέντρου για την Ανάπτυξη της Επαγγελματικής Καταρτίσεως[1] προβλέπει στο άρθρο 5 πρώτο εδάφιο ότι «το διοικητικό συμβούλιο καταρτίζει τον εσωτερικό του κανονισμό, που αρχίζει να ισχύει μετά την έγκριση του Συμβουλίου, η οποία παρέχεται ύστερα από γνώμη της Επιτροπής».

(2) Ο αρχικός εσωτερικός κανονισμός εγκρίθηκε από το Συμβούλιο το 1976.

(3) Ο κανονισμός (ΕΚ) αριθ. 2051/2004 της 25ης Οκτωβρίου 2004 τροποποίησε ουσιαστικά το ρόλο του διοικητικού συμβουλίου και του προεδρείου του Κέντρου.

(4) Το διοικητικό συμβούλιο του Cedefop αποφάσισε συνεπώς να τροποποιήσει τον αρχικό του εσωτερικό κανονισμό.

(5) Το διοικητικό συμβούλιο του Cedefop ενέκρινε τον τροποποιημένο εσωτερικό κανονισμό το Σεπτέμβριο του 2005.

(6) Ο Διευθυντής, εξ ονόματος του διοικητικού συμβουλίου του Cedefop, στην επιστολή του της 23ης Σεπτεμβρίου 2005, υπέβαλε τον αναθεωρημένο εσωτερικό κανονισμό στην Επιτροπή και ζήτησε ο νέος εσωτερικός κανονισμός να διαβιβαστεί στο Συμβούλιο για έγκριση.

(7) Το αναθεωρημένο σχέδιο εσωτερικού κανονισμού ενσωματώνει τις τροποποιήσεις που είναι αναγκαίες για να αντικατοπτρίσει τις τροποποιήσεις που έγιναν στον ιδρυτικό κανονισμό του Cedefop με τον κανονισμό αριθ. 2051/2004 του Συμβουλίου,

Με βάση τις ανωτέρω εκτιμήσεις, η Επιτροπή εκφράζει την ευνοϊκή της γνώμη για το συνημμένο σχέδιο εσωτερικού κανονισμού του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης.

Η γνώμη απευθύνεται στο Συμβούλιο της Ευρωπαϊκής Ένωσης.

Βρυξέλλες,

Για την Επιτροπή

Ján Figel’

Μέλος της Επιτροπής

[1] ΕΕ L 39 της 13.2.1975.
Βρυξέλλες, 10.12.2004

COM(2004) 797 τελικό

Πρόταση για

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 2287/2003 σχετικά με τις αλιευτικές δυνατότητες όσον αφορά τη ρέγκα στη Βαλτική Θάλασσα

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ο κανονισμός (ΕΚ) αριθ. 2287/2003 του Συμβουλίου καθορίζει για το 2004, για ορισμένα αποθέματα ιχθύων και ομάδες αποθεμάτων ιχθύων, τις αλιευτικές δυνατότητες και τους συναφείς όρους στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων.

Απαιτείται τροποποίηση του κανονισμού μετά την έκδοση, τον Σεπτέμβριο του 2004, σύστασης της Διεθνούς Επιτροπής Αλιείας Βαλτικής Θάλασσας (IBSFC) για την αύξηση των αλιευτικών δυνατοτήτων για τη ρέγκα κατά 10 000 τόνους στη Μονάδα Διαχείρισης 3.

Το Συμβούλιο καλείται να εγκρίνει την παρούσα πρόταση το συντομότερο δυνατό προκειμένου να δώσει τη δυνατότητα στους αλιείς να προγραμματίσουν τις δραστηριότητές τους για την παρούσα αλιευτική περίοδο.

Πρόταση για

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 2287/2003 σχετικά με τις αλιευτικές δυνατότητες όσον αφορά τη ρέγκα στη Βαλτική Θάλασσα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής[1], και ιδίως το άρθρο 20 παράγραφος 1,

την πρόταση της Επιτροπής,

Εκτιμώντας τα εξής:

(1) Η Διεθνής Επιτροπή Αλιείας Βαλτικής Θάλασσας (IBSFC) εξέδωσε σύσταση τον Σεπτέμβριο τουο 2004 για την αύξηση των αλιευτικών δυνατοτήτων για τη ρέγγα κατά 10 000 τόνους στη Μονάδα Διαχείρισης 3. Θα πρέπει να διασφαλιστεί η εφαρμογή της σύστασης αυτής στη κοινοτική νομοθεσία.

(2) Ο κανονισμός (ΕΚ) αριθ. 2287/2003 του Συμβουλίου, της 19ης Δεκεμβρίου 2003, περί καθορισμού, για το 2004, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα που απαιτούνται περιορισμοί αλιευμάτων[2] θα πρέπει, ως εκ τούτου, να υποστεί σχετική τροποποίηση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα IA του κανονισμού (ΕΚ) αριθ. 2287/2003 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Στο παράρτημα IA του κανονισμού (ΕΚ) αριθ. 2287/2003

η καταχώρηση σχετικά με το είδος ρέγκας στη Μονάδα Διαχείρισης 3 αντικαθίσταται από τα εξής:

+++++ TABLE +++++

«

[1] ΕΕ L 358, 31.12.2002, σ. 59.

[2] ΕΕ L 344, 31.12.2003, σ. 1. Κανονισμός όπως τροποποιήθηκε την τελευταία φορά από τον κανονισμό (ΕΚ) αριθ. 1645/2004 της Επιτροπής (ΕΕ L 296, 21.9.2004, σ. 3).
Βρυξέλλες, 14.12.2004

COM(2004)805 τελικό

2004/0273(ACC)

.

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με τη θέση της Κοινότητας στο Μικτό Συμβούλιο ΕΕ/Μεξικού όσον αφορά διορθωτικό στην απόφαση 3/2004 του Μικτού Συμβουλίου ΕΕ/Μεξικού της 29ης Ιουλίου 2004

.

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η απόφαση 3/2004 του Μικτού Συμβουλίου ΕΕ/Μεξικού περιλαμβάνει δύο κοινοτικές δασμολογικές ποσοστώσεις που λαμβάνουν υπόψη τους τις παραδοσιακές εμπορικές συναλλαγές μεταξύ του Μεξικού και των νέων κρατών μελών μετά την πρόσφατη διεύρυνση της ΕΕ. Κατά τη σύνταξη της απόφασης αυτής, παραλείφθηκαν δυστυχώς οι διατάξεις σχετικά με την ημερομηνία έναρξης της ισχύος των εν λόγω ποσοστώσεων. Είναι λοιπόν απαραίτητο να εκδοθεί διορθωτικό.

2004/0273(ACC)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με τη θέση της Κοινότητας στο Μικτό Συμβούλιο ΕΕ/Μεξικού όσον αφορά διορθωτικό στην απόφαση 3/2004 του Μικτού Συμβουλίου ΕΕ/Μεξικού της 29ης Ιουλίου 2004

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής[1],

Εκτιμώντας τα ακόλουθα:

Είναι απαραίτητη η έκδοση διορθωτικού όσον αφορά την εισαγωγή του συγκεκριμένου χρονοδιαγράμματος που έχει αποφασιστεί για την έναρξη της ισχύος των δύο κοινοτικών δασμολογικών ποσοστώσεων που έχουν περιληφθεί στην απόφαση 3/2004 του Μικτού Συμβουλίου ΕΕ-Μεξικού.

ΑΠΟΦΑΣΙΖΕΙ:

Άρθρο 1

Να εγκρίνει, ως θέση της Κοινότητας στο πλαίσιο του Μικτού Συμβουλίου ΕΕ-Μεξικού, το συνημμένο σχέδιο απόφασης.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Σχέδιο ΑΠΟΦΑΣΗΣ ΤΟΥ ΜΙΚΤΟΥ ΣΥΜΒΟΥΛΙΟΥ ΕΥΡΩΠΑΪΚΗΣ ΕΝΩΣΗΣ-ΜΕΞΙΚΟΥ

Αριθ…/2004

της [ημερομηνία]

για την έκδοση διορθωτικού στην απόφαση 3/2004 του Μικτού Συμβουλίου ΕΕ-Μεξικού

ΤΟ ΜΙΚΤΟ ΣΥΜΒΟΥΛΙΟ,

Έχοντας υπόψη:

τη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, η οποία υπεγράφη στις Βρυξέλλες στις 8 Δεκεμβρίου 1997, και ιδίως το άρθρο 47,

την απόφαση 3/2004 της 29ης Ιουλίου 2004 και ιδίως το άρθρο 1 παράγραφοι 1 και 2,

Εκτιμώντας τα ακόλουθα:

Είναι απαραίτητο να εκδοθεί διορθωτικό όσον αφορά την έναρξη της ισχύος των δύο κοινοτικών δασμολογικών ποσοστώσεων που έχουν περιληφθεί στην απόφαση 3/2004,

ΑΠΟΦΑΣΙΖΕΙ:

Άρθρο 1

Η ακόλουθη μνεία παρεμβάλλεται κάτω από τις δασμολογικές ποσοστώσεις που έχουν περιληφθεί στα παραρτήματα I και II της απόφασης 3/2004: “Η ποσόστωση αυτή είναι ανοικτή από την 1η Μαΐου 2004 έως τις 31 Δεκεμβρίου 2004 και από την 1η Ιανουαρίου έως τις 31 Δεκεμβρίου κάθε επόμενου ημερολογιακού έτους, για όσο διάστημα παραμένει η ποσόστωση σε ισχύ”.

Άρθρο 2

Η παρούσα απόφαση αρχίζει να ισχύει μετά την ανταλλαγή γραπτών κοινοποιήσεων που πιστοποιούν την ολοκλήρωση των απαιτούμενων νομικών διαδικασιών. Η ημερομηνία έναρξης της ισχύος δημοσιεύεται στην Επίσημη Εφημερίδα της Ευρωπαϊκής Ένωσης και των Ηνωμένων Πολιτειών του Μεξικού.

…..,

Για το Μικτό Συμβούλιο

+++++ TABLE +++++

[1] ΕΕ C […], […], σ. […].
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης ΕΚ σχετικά με την Κοινή θέση που εξέδωσε το Συμβούλιο ενόψει της έκδοσης της πρότασης απόφασης του Ευρωπαϊκού Κοινοβουλίου και του Συμβουλίου για την τροποποίηση της απόφασης 1419/1999/ΕΚ για τη θέσπιση κοινοτικής δράσης όσον αφορά την εκδήλωση «Πολιτιστική πρωτεύουσα της Ευρώπης» για το διάστημα 2005 έως 2019

2003/0274 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης ΕΚ σχετικά με την Κοινή θέση που εξέδωσε το Συμβούλιο ενόψει της έκδοσης της πρότασης απόφασης του Ευρωπαϊκού Κοινοβουλίου και του Συμβουλίου για την τροποποίηση της απόφασης 1419/1999/ΕΚ για τη θέσπιση κοινοτικής δράσης όσον αφορά την εκδήλωση «Πολιτιστική πρωτεύουσα της Ευρώπης» για το διάστημα 2005 έως 2019

1- ΙΣΤΟΡΙΚΟ ΤΟΥ ΦΑΚΕΛΟΥ

Ημερομηνία διαβίβασης της πρότασης στο ΕΚ και στο Συμβούλιο

(έγγραφο COM (2003) 700 -2003/0274(COD)) // 17 Νοεμβρίου 2003

Ημερομηνία γνωμοδότησης της Επιτροπής των Περιφερειών: // 21 Απριλίου 2004

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: // 22 Απριλίου 2004

Ημερομηνία έκδοσης της κοινής θέσης: // 21.10.2004

2- ΣΤΟΧΟΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΉΣ

Η απόφαση του Ευρωπαϊκού Κοινοβουλίου και του Συμβουλίου 1419/1999/ΕΚ προβλέπει τη συμμετοχή των τότε 15 κρατών μελών, ταξινομημένων με χρονολογική σειρά μεταξύ 2005 και 2019, στην εκδήλωση «Πολιτιστική πρωτεύουσα της Ευρώπης».

Μοναδικός σκοπός της πρότασης τροποποίησης της εν λόγω απόφασης είναι να επιτραπεί η ταχεία ενσωμάτωση των νέων κρατών μελών στην εκδήλωση «Πολιτιστική πρωτεύουσα της Ευρώπης». Η Επιτροπή πρότεινε να προστεθούν τα νέα κράτη μέλη στον κατάλογο που καταρτίστηκε με την απόφαση από το 2009 και μετά, στο πλευρό των σημερινών κρατών μελών που έχουν ήδη οριστεί, με βάση μια χρονολογική σειρά που έχει ήδη αποτελέσει αντικείμενο προηγούμενης συμφωνίας μεταξύ των νέων κρατών μελών.

3- ΣΧΟΛΙΑ ΣΧΕΤΙΚΑ ΜΕ ΤΗΝ ΚΟΙΝΗ ΘΕΣΗ

Το Συμβούλιο συμφώνησε ομόφωνα με την τροποποιημένη πρόταση της Επιτροπής. Η πρόταση αυτή έλαβε μόνο μία τροπολογία που ψήφισε το Κοινοβούλιο (που δημιουργεί μια αιτιολογική σκέψη η οποία έχει σκοπό την αναπροσαρμογή του προϋπολογισμού λόγω του γεγονότος ότι θα υπάρχουν δύο πολιτιστικές πρωτεύουσες κάθε έτος).

4- ΣΥΜΠΕΡΑΣΜΑΤΑ

Η Επιτροπή θεωρεί, επομένως, ότι το κείμενο της κοινής θέσης είναι αποδεκτό.
Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2287/2003 όσον αφορά την αλιεία γάδου της Βαλτικής

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ο κανονισμός του Συμβουλίου (ΕΚ) αριθ. 2287/2003 καθορίζει για το 2004, για ορισμένα αποθέματα ιχθύων και ομάδες αποθεμάτων ιχθύων, τις αλιευτικές δυνατότητες και τους συναφείς όρους στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων. Μετά τις αποφάσεις που λήφθηκαν πρόσφατα στο πλαίσιο της Διεθνούς Επιτροπής Αλιείας Βαλτικής Θαλάσσης (IBSFC) για τη μείωση της περιόδου απαγόρευσης της αλιείας γάδου στη Βαλτική Θάλασσα με την αντικατάσταση της περιόδου από 1ης Ιουνίου έως 31 Αυγούστου 2004 από την περίοδο από 15ης Ιουνίου έως 15 Αυγούστου 2004, απαιτείται σχετική τροποποίηση του κανονισμού.

Η παρούσα πρόταση έχει ως στόχο τη θέσπιση των αναγκαίων τροποποιήσεων του παραρτήματος IV του κανονισμού (ΕΚ) αριθ. 2287/2003.

Η Επιτροπή καλείται να εγκρίνει την παρούσα πρόταση το συντομότερο δυνατόν προκειμένου να επιτρέψει στους αλιείς να προγραμματίσουν τις δραστηριότητές τους για την παρούσα αλιευτική περίοδο και να την διαβιβάσει στο Συμβούλιο.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2287/2003 όσον αφορά την αλιεία γάδου της Βαλτικής

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό του Συμβουλίου (ΕΚ) αριθ. 2371/2002, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής [1], και ιδίως το άρθρο 20,

[1] ΕΕ L 358, 31.12.2002, σ. 59.

την πρόταση της Επιτροπής [2],

[2] ΕΕ C , , σ. .

Εκτιμώντας τα εξής:

(1) Η Διεθνής Επιτροπή Αλιείας Βαλτικής Θαλάσσης (IBSFC) εξέδωσε σύσταση το Μάιο του 2004 για τη μείωση της περιόδου απαγόρευσης της αλιείας γάδου στη Βαλτική Θάλασσα με την αντικατάσταση της περιόδου από 1ης Ιουνίου έως και 31 Αυγούστου 2004 από την περίοδο από 15ης Ιουνίου έως και 15 Αυγούστου 2004. Θα πρέπει να διασφαλισθεί η εφαρμογή της εν λόγω σύστασης στην κοινοτική έννομη τάξη.

(2) Ο κανονισμός του Συμβουλίου (ΕΚ) αριθ. 2287/2003, της 19ης Δεκεμβρίου 2003, περί καθορισμού, για το 2004, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα που απαιτούνται περιορισμοί αλιευμάτων [3] θα πρέπει ως εκ τούτου να υποστεί σχετική τροποποίηση,

[3] ΕΕ L 344 , 31.12.2003 σ. 1

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το σημείο 4 του παραρτήματος IV του κανονισμού (ΕΚ) αριθ. 2287/2003 αντικαθίσταται από τα εξής:

' 4. Θερινή απαγόρευση για το γάδο της Βαλτικής

Η αλιεία γάδου απαγορεύεται στη Βαλτική Θάλασσα, τα Belts και το Sound από 15ης Ιουνίου 2004 έως και τις 15 Αυγούστου 2004. '

Άρθρο 2

Ο κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Ιουνίου 2004.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος